А дзе ж сапраўдныя ўладары думак, дзе філёзафы, публіцысты, палітыкі? Можа людзі, адказваючы на пытаньне пра блогераў, проста ня мелі іх на увазе? Можа. Хаця зь іншага боку, хто такі блогер? Мае чалавек акаунт у сацыяльнай сетцы, піша туды наўпрост ці посьціць свае тэксты зь інтэрнэт-выданьняў — вось вам і блогер. Хіба не? У часы, калі існаваў ЖЖ, акаунты там блогамі і назвалі, казалі — вось чалавек напісаў у сваім блогу ў ЖЖ тое і тое.